# **images**

# **REPUBLIKA E SHQIPËRISË**

## **DHOMA KOMBËTARE E NOTERISË**

**BORDI DISIPLINOR**

**Nr.** (•)**i Vendimit**

**VENDIM**

#####  BORDI DISIPLINOR

i përbërë nga :

**Jonida Gaba: Kryetare**

**Irena Laha: Anëtare**

 **Merita Prifti: Anëtare**

 **Elsonida Rama: Anëtare**

në seancat dëgjimore të datave (•),(•)dhe (•), mori në shqyrtim kërkesën e Ministrit të Drejtësisë, sipas Urdhrit Nr. (•), datë (•)të Ministrit të Drejtësisë “Për nisjen e procedimit disiplinor për noterin (•)”, përcjellë me anë të shkresës nr. prot. (•), datë (•), me të dhënat si më poshtë:

**KËRKUES:** Ministria e Drejtësisë

**DREJTUAR:** Bordit Disiplinor, Dhoma Kombëtare e Noterisë

**KUNDËR:** Subjektit të Procedimit (•), Noter

**OBJEKTI:** Nisja e procedimit disiplinor për Noterin (•); Marrjen e masës disiplinore të përcaktuar në germën dh) të nenit 26 të Ligjit Nr. 110/2018 “Për Noterinë”, i ndryshuar.

**BAZA LIGJORE**: Neni 26 dhe nenet 43-55 të Ligjit Nr. 110/2018 “Për Noterinë”, i ndryshuar.

**BORDI DISIPLINOR**

pasi dëgjoi relatimin e anëtares, znj. (•), dhe pasi përfundoi seancën dëgjimore me subjektin e procedimit disiplinor, Noterin (•), dhe me praninë e përfaqësueseve të Ministrit të Drejtësisë, znj. (•)dhe znj. (•), të dyja me pozicion specialiste në Drejtorinë e Përgjithshme Rregullatore të Çështjeve të Drejtësisë dhe si bisedoi çështjen në tërësi,

### **VËREN:**

1. **PROCEDURA DHE RRETHANAT E FAKTIT**
2. Bordi Disiplinor, Dhoma Kombëtare e Noterisë (në vijim, edhe “***Bordi***”), mori në dorëzim më datë (•), Urdhrin Nr. (•), datë (•)të Ministrit të Drejtësisë “Për nisjen e procedimit disiplinor për noterin (•)”, përcjellë me anë të shkresës nr.prot. (•), datë (•), me të cilin, në kuptim të germës dh) të nenit 26 të Ligjit Nr. 110/2018 “Për Noterinë”, i ndryshuar, (“***Ligji 110/2018***”) urdhërohet:
3. *Nisja e procedimit disiplinor për Noterin* (•)*.*
4. *Dërgimi i raportit të hetimit së bashku me dosjen hetimore Bordit Disiplinor të Dhomës Kombëtare të Noterisë.*
5. *Bordi Disiplinor, jo më vonë se 15 ditë nga data e marrjes së dosjes, të fillojë procedimin disiplinor duke ndjekur procedurën në përputhje me nenin 43 e vijues, të Ligjit Nr.110/2018 “Për Noterinë”.*
6. *Ky urdhër i njoftohet Bordit Disiplinor, Noterit* (•)*, si dhe Dhomës Kombëtare të Noterisë.*

*Ky urdhër hyn në fuqi menjëherë.*

1. Bashkëlidhur Urdhrit Nr. (•), datë (•)të Ministrit të Drejtësisë është dërguar edhe dokumenti nr. (•)Prot., datë (•) “Raport përfundimtar mbi kryerjen e inspektimit të përgjithshëm të noterit publik (•)” (në vijim, “*Raporti i Inspektimit*”), si dhe dokumentacioni i dosjes hetimore, i njoftuar Noterit nga Bordi në kuadër të këtij procedimi dhe si i tillë i njohur prej tij.
2. **MBI HETIMIN DISIPLINOR DHE SHKELJET E PRETENDUARA NGA MINISTRIA E DREJTËSISË**
3. Rezulton se nisja e hetimit disiplinor ka marrë shkas nga inspektimi i përgjithshëm i ushtruar pranë zyrës së Noterit, në zbatim të Urdhrit nr. (•), datë (•), “*Për miratimin e programit vjetor të inspektimit të noterëve për vitin* (•)”, si dhe të Urdhrit nr. (•), datë (•)të Ministrit të Drejtësisë “*Për kryerjen e inspektimit të përgjithshëm pranë noterit* (•)”.
4. Në zbatim të urdhrave të mësipërm, grupi i inspektimit i Ministrisë së Drejtësisë ka ushtruar kontroll në zyrën e Noterit, në datat (•)dhe (•), me objekt:
* Inspektimin e përgjithshëm pranë noterit (•)për të hetuar, verifikuar dhe përcaktuar çdo lloj shkelje që mund të lidhet me ushtrimin e profesionit të noterit, duke paraqitur përmes Drejtorisë së Përgjithshme Rregullatore të Çështjeve të Drejtësisë, gjetjet e inspektimit dhe kontrollit në zbatim të ligjit nr. 110/2018, “Për Noterinë”, i ndryshuar, si dhe akteve të tjera ligjore dhe nënligjore që rregullojnë ushtrimin e veprimtarisë së noterëve;
* Verifikimin e zbatimit të ligjit nr. 110/2018, “Për Noterinë”, i ndryshuar, si dhe akteve të tjera ligjore e nënligjore që rregullojnë ushtrimin e veprimtarisë së noterëve, standardeve të sjelljes profesionale si dhe zbatimin e legjislacionit për parandalimin e pastrimit të parave dhe financimin e terrorizmit.
1. Duke iu referuar gjetjeve të konstatuara nga inspektimi i përgjithshëm, për të cilat ekzistonte dyshimi i arsyeshëm se përbënin shkelje disiplinore, me Urdhrin nr. (•), datë (•)të Ministrit të Drejtësisë u vendos hapja e procedurës për hetimin e shkeljeve disiplinore, të kryera nga noteri (•).
2. Grupi i inspektimit, në përfundim të hetimit, ka rekomanduar marrjen e masës disiplinore të parashikuar në nenin 26, pika 2, gërma “dh”, të Ligjit Nr. 110, datë 20.12.2018 “Për noterinë”, i ndryshuar.
3. Në vijim, Ministri i Drejtësisë ka nxjerrë Nr. (•), datë (•), duke i propozuar Bordit marrjen e masës disiplinore të përcaktuar në germën dh) të nenit 26 të Ligjit Nr. 110/2018, heqjen përfundimtare të licencës për ushtrimin e profesionit të noterit.
4. Konkretisht, me sa pasqyrohet në Raportin e Inspektimit, rezulton se grupi i inspektimit ka arritur në vlerësimet e mëposhtme mbi shkeljet e konstatuara, si vijon:
	1. **Lidhur me zbatimin e Urdhrit të Ministrit të Drejtësisë nr. 157, datë 02.06.2020 “Për miratimin e kritereve të hollësishme për mjedisin e zyrës së noterit**”:

Noteri (•)respekton në përgjithësi parashikimet ligjore të përcaktuara në Urdhrit nr. 157 datë 02.06.2020, të Ministrit të Drejtësisë “Për miratimin e kritereve të hollësishme për mjedisin e zyrës së noterit”, me përjashtim të pikave 11 dhe 14 të këtij urdhri, përkatësisht për shkak të reklamimit të shërbimit të përkthimit përveç atij të noterisë (që nuk ofrohet ) dhe afishimit të tarifave noteriale sipas urdhrit nr. 279, datë 14.06.2012, të shfuqizuar.

* 1. **Lidhur me zbatimin e nenit 65 të ligjit nr. 110/2018 “Për Noterinë”, i ndryshuar, si dhe nenit 1, gërma “c”, të Urdhrit nr. 191, datë 29.3.2021 “Për përcaktimin e shumës minimale të mbulimit me sigurim për një ngjarje të siguruar dhe shumës minimale të tërësisë së dëmshpërblimeve nga sigurimi, që janë të pagueshme gjatë vitit të sigurimit për një apo më shumë ngjarje”:**

Noteri ka përcjellë pranë grupit të inspektimit policën e sigurimit për periudhat (•)-(•); (•)-(•); (•)-(•); (•)-(•), por limiti i dëmshpërblimit për çdo ngjarje dhe për çdo një person nuk është as sa shuma minimale e mbulimit me sigurim, parashikuar në pikën 1 të Urdhrit nr.191, datë 29.03.2021 “Për përcaktimin e shumës minimale të mbulimit me sigurim për një ngjarje të siguruar dhe shumës minimale të tërësisë së dëmshpërblimeve nga sigurimi, që janë të pagueshme gjatë vitit të sigurimit për një apo më shumë ngjarje”.

Sa më sipër, noteri nuk ka zbatuar parashikimet e nenit 65 të ligjit nr. 110/2018 “Për Noterinë”, i ndryshuar, si dhe parashikimet e Urdhrit nr.191, datë 29.3.2021 “Për përcaktimin e shumës minimale të mbulimit me sigurim për një ngjarje të siguruar dhe shumës minimale të tërësisë së dëmshpërblimeve nga sigurimi, që janë të pagueshme gjatë vitit të sigurimit për një apo më shumë ngjarje”, pasi nuk administron policë sigurimi për vitin (•) dhe në policat e administruara përgjegjësia maksimale e siguruesit (për policat e lidhura pasi urdhri nr. 191, datë 29.03.2021 ka hyrë në fuqi) nuk i përgjigjet shumës minimale të mbulimit me sigurim për një ngjarje të siguruar dhe shumës minimale të tërësisë së dëmshpërblimeve nga sigurimi.

* 1. **Lidhur me zbatimin e Udhëzimit të Ministrit të Drejtësisë nr. 23, datë 07.12.2020 “Për evidentimin, administrimin, ruajtjen e akteve e të dokumenteve noteriale dhe për organizimin, funksionimin dhe ruajtjen e arkivave noteriale, përfshirë formatin e tyre, si dhe formën, përmbajtjen, verifikimin e rregullshmërisë dhe administrimin e regjistrave të veprimtarisë noteriale”:**

Noteri nuk ka respektuar nenin 106 të ligjit nr. 110/2018 “Për noterinë”, i ndryshuar, pasi prej datës (•)nuk ka asnjë akt/veprim noterial te regjistruar në regjistrin e përgjithshëm të akteve dhe veprimeve noteriale.

Mbajtja e regjistrit dhe akteve noteriale nuk është në përputhje me Udhëzimin nr. 23, datë 07.12.2020 “Për evidentimin, administrimin, ruajtjen e akteve e te dokumenteve noteriale dhe për organizimin, funksionimin dhe ruajtjen e arkivave noterialë, përfshirë formatin e tyre, si dhe formën, përmbajtjen, verifikimin e rregullshmërisë dhe administrimin e regjistrave të veprimtarisë noteriale”, sa i përket pasqyrimit në mënyrë të saktë të akteve dhe veprimeve noteriale dhe shënimeve që duhen mbajtur në përfundim të regjistrit.

* 1. **Lidhur me verifikimin e respektimit të detyrimit të noterit për hedhjen në sistem të akteve noteriale, në zbatim të VKM-së nr. 304, datë 21.05.2014, “Për krijimin e bazës së të dhënave shtetërore të shërbimit Noterial Shqiptar, Regjistri Noterial Shqiptar (RNSH)”, si dhe duke u mbështetur në urdhrin nr. 4, datë 07.01.2020 “Për Miratimin e Rregullores për Administrimin dhe Përcaktimin e Roleve të Subjekteve që kanë të drejtë aksesi në bazën e të dhënave Shtetërore të Regjistrit Noterial Shqiptar”.**

Noteri (•)nuk respekton parashikimet e akteve ligjore dhe nënligjore për hedhjen në sistem të akteve/veprimeve noteriale, sipas parashikimeve të VKM-së nr.304, datë 21.05.2014, “Për krijimin e bazës së të dhënave shtetërore të shërbimit noterial shqiptar, Regjistri Noterial Shqiptar (RNSH)”, si dhe duke u mbështetur në urdhrin nr. 4, datë 07.01.2020 “Për Miratimin e Rregullores për Administrimin dhe Përcaktimin e Roleve të Subjekteve që kanë të drejtë aksesi në bazën e të dhënave Shtetërore të Regjistrit Noterial Shqiptar”. Konkretisht, nga të dhënat sipërcituar rezulton se, numri i akteve të regjistruara në sistemin RNSH është në një vlerë shumë të vogël. Noteri nuk ka përmbushur një nga detyrimet kryesore siç është ai i përdorimit detyrimisht të sistemit RNSH, për regjistrimin e të dhënave të parashikuara për aktet dhe veprimet noteriale të hartuara prej tij.

Mos regjistrimi i akteve/veprimeve noteriale në sistemin elektronik brenda afatit (10 ditor) nga ana e noterëve dhe mos zbatimi i rregullave të përcaktuara në Urdhrin nr. 88, datë 4.3.2013, të Ministrit të Drejtësisë “Për përdorimin e Regjistrit Elektronik Noterial Shqiptar (RNSH), përbën shkelje disiplinore në kuptim të ligjit nr. 110/2018, “Për noterinë”, i ndryshuar dhe akteve nënligjore.

* 1. **Lidhur me zbatimin e nenit 3/c te ligjit nr. 7829, date 01.06.1994 “Për noterinë” ( i shfuqizuar) dhe nenit 93, pika 3, te ligjit 110/2018 “Për noterinë”, i ndryshuar, që parashikon mundësinë e noterit për t’u asistuar nga një zëvendës noter dhe/ose personel administrativ:**

Në datë (•), grupi i inspektimit u paraqit në zyrën e noterit, ku u evidentua se zyra ishte e hapur, noteri gjendej ne zyrë dhe kishte të punësuar pranë tij znj. (•), për të cilën noteri na vendosi në dispozicion deklaratën e nxjerrë nga e-albania për të punësuarit për herë të parë, datë (•)për periudhën (•). Nga noteri nuk është përcjellë kontrata e punës për të punësuarën ose vërtetimi për pagesën e kontributeve të sigurimeve shoqërore dhe shëndetësore, edhe pse ka kaluar afati i lënë në dispozicion nga grupi i inspektimit.

Noteri ka vepruar në kundërshtim me parashikimet e Urdhrit nr. 408, datë 3.12.2020 të Ministrit të Drejtësisë “Për miratimin e standardeve dhe metodologjisë së inspektimit të veprimtarisë së noterëve”, konkretisht pikën 2.1 “Të drejtat dhe detyrimet e noterëve të inspektuar”, ku shprehet qartazi detyrimi i noterit për të bashkëpunuar dhe vendosur në dispozicion të grupit të inspektimit të gjitha dokumentet e kërkuara në përputhje me aktet ligjore dhe nënligjore në fuqi.

* 1. **Lidhur me detyrimin e aplikimit të pullave në aktet në arkivin e noterit sipas tarifave përkatëse.**

Nga aktet/veprimet noteriale të tërhequra nga arkiva noteriale për verifikim rezulton se noteri (•)nuk i aplikon tarifat e pullave në aktet dhe veprimet noteriale që gjenden në arkivën e tij.

Qëndrimi i mbajtur nga noteri: “*Pullat e taksës janë hequr rastësisht gjatë/në mënyrë të pavullnetshme gjatë kontrolleve të herëpashershme të bëra ndër vite në aktet e arkivuara, gjatë punës së noterit. Si pasojë, tashmë në çdo akt ku është konstatuar mungesa e pullës I është bashkëngjitur konform ligjit për noterinë*.”

Noteri nuk ka respektuar detyrimin e parashikuar në nenin 63, gërma ‘dh”, të ligjit nr.110/2018 “Për noterinë”, i ndryshuar, për aktet që ruhen në arkivë, megjithatë Pulla e taksës është vendosur pas kontrollit të kryer nga grupi i inspektimit në zyrën e noterit, dhe pas njohjes me raportin paraprak, noteri ka përcjellë kopje të akteve pranë Ministrisë së Drejtësisë me pullën e taksës së vendosur.

* 1. **Lidhur me zbatimin e ligjit nr. 9917, datë 19.05.2008, “Për parandalimin e pastrimit të parave dhe financimit të terrorizmit” i ndryshuar, si dhe Udhëzimit nr. 29 date 31.12.2012 “Për mënyrat dhe procedurat e raportimit të profesioneve të lira jo financiare”:**

Grupi i inspektimit i ka kërkuar noterit printscreen nga sistemi të deklarimeve të fundit të bërë në sistemin e ish-DPPPP, por nuk u vendos në dispozicion pasi noteri nuk arrinte të aksesohej dot. Ndërkohë, nga aktet noteriale të tërhequra për verifikim konstatohet në mënyrë të shpeshtë një mungesë raportimi për transaksionet fizike me shuma të larta monetare. Qëndrimi i noterit gjatë inspektimit ka qenë si vijon: “*Për sa i përket printscreen nga sistemit, të deklarimeve të fundit të bërë në sistemin e ish-DPPPP, unë gjithsej kam hartuar vetëm* (•) *akte noteriale, të cilat duheshin deklaruar në sistemin e ish-DPPPP, për të cilat nuk kam arritur të bëjë deklarimin brenda afatit kohor të përcaktuar me ligj*”.

Për sa më sipër, noteri në mënyrë të përsëritur nuk respekton parashikimet e ligjit nr. 9917 datë 19.05.2008 “Për parandalimin e pastrimit të parave dhe financimit të terrorizmit”, i ndryshuar, si dhe Udhëzimit nr. 29 datë 31.12.2012 “Për mënyrat dhe procedurat e raportimit të profesioneve të lira jofinanciare”.

* 1. **Lidhur me zbatimin e detyrimit ligjor për pagesën e kuotave të anëtarësimit pranë Dhomës Kombëtare të Noterisë:**

Noteri Z. (•), edhe pse i është lënë detyrë, nuk ka përcjellë vërtetim mbi pagesën e kuotave që ka kryer për Dhomën Kombëtare të Noterisë. Vlerësojmë se noteri (•) nuk ka përmbushur parashikimet e nenit 63, germa “l”, të ligjit 110/2018 “Për noterinë” i ndryshuar, në të cilin përcaktohet se është detyrim i noterit derdhja e kuotës që caktohet çdo vit nga Këshilli Dhomës Kombëtare të Noterëve, brenda 3 muajve të parë kalendarik të vitit për të cilin po kontribuon.

* 1. **Lidhur me zbatimin e nenit 68 të ligjit nr. 110/2018 “Për noterinë”, i ndryshuar, dhe Udhëzimit Nr. 16, date 30.7.2020 “Për përcaktimin e rregullave për trajtimin e transaksioneve financiare të Noterit dhe të fondeve të një klienti ose te një pale te tretë”:**

Noteri (•), edhe pse iu la për detyrë, nuk vendosi në dispozicion të grupit të inspektimit asnjë vërtetim nga banka të ndryshme të nivelit dytë për të na konfirmuar se ka hapur llogari të posaçme për tjetërsimin e pasurive të paluajtshme, si dhe llogari si person fizik. Ndërkohë, nga përmbajtja e akteve noteriale për tjetërsimin e pasurive të paluajtshme konstatojmë se, noteri iu referohet këtyre llogarive për të realizuar transaksionet përkatëse, jo në mënyrë të detajuar por në disa raste “Në llogarinë bankare të noterit në (•)” në euro, dhe në disa raste të tjera si “Në llogarinë ndërmjetëse të noterit”.

Grupi i inspektimit vlerëson së noteri ka vepruar në kundërshtim me parashikimet e Urdhrit nr. 408, datë 3.12.2020 të Ministrit të Drejtësisë “Për miratimin e standardeve dhe metodologjisë së inspektimit të veprimtarisë së noterëve”, konkretisht pikën 2.1 “Të drejtat dhe detyrimet e noterëve të inspektuar”, ku shprehet qartazi detyrimi i noterit për të bashkëpunuar dhe vendosur në dispozicion të grupit të inspektimit të gjitha dokumentet e kërkuara në përputhje me aktet ligjore dhe nënligjore në fuqi. Gjithashtu, nga mënyra sesi noteri në aktet noteriale për tjetërsim pasurie i referohet llogarisë së posaçme, lind dyshimi nëse kjo llogari përdoret ose jo gjithmonë prej tij.

* 1. **Lidhur me detyrimin e noterit për të përmirësuar vazhdimisht kualifikimin profesional, për formimin fillestar të kandidatëve për noterë dhe formimin vazhdues të noterëve anëtarë të Dhomës Kombëtare të Noterisë me 25 kreditë.**

Noteri deklaroi se ka marrë pjesë në trajnime, por nuk u administrua asnjë certifikatë nga Qendra e Shqiptare e Trajnimit të Noterëve. Gjithashtu, nuk është përcjellë asnjë certifikatë prej tij edhe pasi ka kaluar afati që i është lënë në dispozicion nga grupi i inspektimit dhe as pasi është njohur me raportin paraprak.

Noteri (•) rezulton të mos ketë përmbushur detyrimin ligjor për të përmirësuar vazhdimisht kualifikimin profesional, duke qenë se nuk administron asnjë certifikatë për pjesëmarrje në programet e formimit vazhdues dhe në aktivitetet e tjera trajnuese, për të paktën 5 ditë në vit, të zhvilluara nga Qendra Shqiptare e Trajnimit të Noterëve ose ente të tjera në zbatim të nenin 63, pika 1 germa “i” të ligjit nr. 110/2018 “Për Noterinë”, i ndryshuar, si dhe bazuar në Rregulloren e Programit të Detyrueshëm të Formimit Vazhdues për Noterë, miratuar me Urdhrin e Ministrit të Drejtësisë nr. 344, datë 15.10.2020, “Për miratimin e Rregullores së Programit të Detyrueshëm të Formimit Vazhdues për Noterë”.

* 1. **Lidhur me zbatimin e detyrimeve në përpilimin e akteve noteriale, konform ligjit Nr. 11/2018 “Për noterinë”, i ndryshuar, si dhe akteve të tjera ligjore dhe nënligjore:**

Nga grupi i inspektimit të Ministrisë së Drejtësisë u përzgjodhën në mënyrë rastësore dhe u verifikuan në total nr. (•) akte / veprime noteriale (konkretisht, nr. (•) akte/veprime për vitin (•); nr. (•)akte noteriale për vitin (•) dhe nr. (•) akte për vitin (•); nr. (•)akte për vitin (•); nr. (•) akte për vitin (•)) të hartuara nga Noteri (•)për periudhën e inspektimit (•)– (•).

Në përfundim të analizës, nga grupi i inspektimit janë konstatuar problematikat e paraqitura përmbledhtazi si vijon:

1. Pulla e taksës është vendosur pas kontrollit të kryer nga grupi i inspektimit.
2. Akti është i përkthyer në gjuhë të huaj (anglisht) nga vetë noteri, ndërkohë që nuk përfshihet në listën e përkthyesve zyrtarë të licencuar nga Ministria e Drejtësisë .
3. Shkelje e detyrimit të raportimit pranë Agjencisë së Inteligjencës Financiare (ish Drejtorisë së Parandalimit dhe Pastrimit të Parave) për të gjitha transaksionet në para fizike, jashtë institucioneve bankare (akti nr. (•) rep. Nr. (•)kol., datë (•); akti nr. (•)rep, (•)kol, datë (•); akti nr. (•) rep., nr. (•) kol, datë (•); akti nr. (•) rep., nr. (•) kol., datë (•); akti nr. (•) rep, nr. (•).kol, datë (•); akti nr. (•) rep., nr. (•) kol., datë (•); akt nr. (•) rep., nr. (•) kol., datë (•); akti nr. (•) rep., nr. (•)kol., datë (•); akti nr(•)rep., nr. (•)kol., datë (•); Akti nr. (•) rep., nr. (•) kol., datë (•); akti nr. (•) rep., nr. (•)kol., datë (•)).
4. Mungesë të vërtetimeve bankare bashkëlidhur akteve noteriale, si dokumentacion provues i kryerjes së pagesës së përcaktuar në aktin e tjetërsimit (akti nr. (•)rep, (•)kol, datë (•); akti nr. (•)rep., nr. (•) kol., datë (•); akti nr. (•) rep, nr. (•).kol, datë (•)).
5. Mungesë verifikimi e pasurisë së paluajtshme në momentin e tjetërsimit, sipas nenit 126 të ligjit nr. 110/2018 “Për noterinë”, përmes verifikimit të kartelës së rifreskuar ( akti nr. (•) rep., nr. (•) kol., datë (•); akti nr. (•)rep., nr. (•) kol., datë (•); akti nr. (•) rep., nr. (•)kol., datë (•); akti nr. (•) rep., nr. (•)kol., datë (•); akti nr. (•) rep., nr. (•)kol., datë (•)).
6. Mungesë verifikimi e gjendjes familjare / regjimit martesor të tjetërsuesit të pasurisë së paluajtshme (Akti nr. (•) rep., nr. (•)kol., datë (•); akti nr. (•) rep., nr. (•) kol., datë (•)).
7. Mungesë shënimi lidhur me njohjen e gjuhës shqipe nga kontraktuesit me nënshtetësi të huaj (të paktën në (•) raste).
8. **QËNDRIMI DHE ARGUMENTET MBROJTËSE TË NOTERIT LIDHUR ME SHKELJET E PRETENDUARA**
9. Me marrjen e kërkesës për procedim disiplinor, Bordi Disiplinor caktoi seancat dëgjimore si vijon për të dëgjuar mbrojtjen dhe argumentet e noterit, z. (•): datë (•)(•), (•), (•)dhe (•).
10. Noteri u paraqit vetëm në seancën dëgjimore të datës (•). Me përjashtim të seancës së parë të datës (•), për të cilën noteri paraqiti raport mjekësor, mos paraqitja e tij në të gjithë seancat dëgjimore vijuese të zhvilluara nga Bordi Disiplinor ka qenë e pajustifikuar, pasi në mungesë të një shkaku objektiv dhe e pa bazuar në dokumentacion provues. Për pasojë, Bordi Disiplinor vijoi zhvillimin e mbledhjeve të tij, sipas ligjit dhe njoftimeve për pjesëmarrje dërguar rregullisht noterit me postë të regjistruar.
11. Bashkë me njoftimin për seancën e datës (•), Bordi i kërkoi noterit që t’i paraqesë Bordit, brenda datës (•)të gjithë mandatpagesat e transaksioneve noteriale të cituara në raportin e inspektimit të Ministrisë së Drejtësisë si dhe çdo dokumentacion që vlerëson të nevojshëm për realizimin e mbrojtjes së tij sipas gjetjeve të raportit të inspektimit të cituar.
12. Noteri nuk paraqiti pranë Bordit asnjë dokument për të realizuar mbrojtjen e tij dhe as nuk u paraqit në seancën e datës (•). Shkak i pretenduar për mosparaqitjen e tij në seancën e datës (•), sipas një e-maili dërguar nga një person që pretendonte se ishte avokati i noterit (por i cili nuk u paraqit kurrë dhe as depozitoi prokurë pranë Bordit), ishin disa probleme të paqarta dhe të paprovuara shëndetësore të noterit dhe udhëtimi për këtë shkak për kura jashtë vendit, konkretisht në (•). Bileta e bashkëlidhur këtij e-maili ngriti dyshime të forta te anëtaret e Bordit lidhur më vërtetësinë dhe autenticitetin e saj (nisja nga (•) më datë (•)ora (•), mbërritja në (•) më (•), ora (•), pra pas (•) minutash nga nisja).
13. Në seancën e vetme ku u paraqit, atë të datës (•), noteri nuk paraqiti shpjegime apo dokumentacion që të kundërshtonte gjetjet e Ministrisë së Drejtësisë. Noteri mori angazhimin të depozitonte pranë Bordit dokumentacion lidhur me pagesat e kuotave, trajnimet e kryera pranë DHKN, për pagesën e sigurimeve shoqërore, por nuk depozitoi asnjë dokumentacion. Nga verifikimet e kryera nga vetë Bordi rezultoi se noteri nuk ka kryer trajnimin minimale të detyrueshëm pranë Shkollës së Noterisë, pavarësisht se ai pretendoi se e kishte kryer.
14. **VLERËSIMI I BORDIT DISIPLINOR**

**D.1. NË LIDHJE ME PROCEDURËN DISIPLINORE TË NDJEKUR**

1. Bordi Disiplinor vlerëson se, në kuptim të neneve 26, 41, 43 e vijues të Ligjit 110/2018, janë kushtet për fillimin dhe vijimin e proçedurës disiplinore sipas Urdhrit Nr. 18, datë 10.01.2023 “Për nisjen e procedimit disiplinor për Noterin (•).
2. Bordi Disiplinor vlerëson se nuk ekzistojnë shkaqe për të mbyllur proçedimin disiplinor, në kuptim të paragrafeve a), b) dhe c) të nenit 44 të Ligjit 110/2018.
3. Seanca disiplinore është mbajtur si seancë publike dhe përbërja e Bordit Disiplinor ka qenë në përputhje me parashikimin e nenit 42, paragrafi 11, të të njëjtit ligj dhe në përputhje me nenin 11 të Ligjit Nr. 8480 datë 27.05.1999 “Për funksionimin e organeve kolegjiale të administratës shtetërore dhe enteve publike”.

**D.2. NË LIDHJE ME KËRKESAT DHE PRETENDIMET E PALËVE**

1. Bordi Disiplinor pasi analizoi të gjitha faktet, bazën ligjore dhe raportin e Ministrisë së Drejtësisë, dhe pasi dëgjoi në seancë dëgjimore argumentet e noterit dhe të përfaqësuesit të Ministrisë së Drejtësisë, vlerëson se:
2. Noteri ka kryer të gjitha shkeljet disiplinore të evidentuara nga Ministria e Drejtësisë në raportin e saj.
3. Në mënyrë të veçantë, Bordi vlerëson veçanërisht të rëndë faktin që noteri për një numër të konsiderueshëm kontratash për tjetërsimin e pasurive të paluajtshme dhe deklaratash noteriale nuk ka bashkëlidhur asnjë vërtetim bankar për pagesën e shumave të parashikuara në to dhe nuk ka kryer asnjë raportim pranë Agjencisë së Inteligjencës Financiare (ish Drejtorisë së Parandalimit dhe Pastrimit të Parave) për të gjitha transaksionet në para fizike apo për të cilat nuk vërtetohet pagesa përmes sistemit bankar.
4. Gjithashtu, vlerësohen si shkelje të rënda edhe mungesa e verifikimit të statusit të pasurive të paluajtshme në kontratat e tjetërsimit të tyre, në shkelje të nenit 126, të ligjit për noterinë, mungesa e regjistrimit të akteve në Regjistrin e Përgjithshëm të Akteve dhe Veprimeve Noteriale për një kohë të gjatë, që nga viti (•) e në vazhdim, mos shlyerja e kuotës së anëtarësimit në Dhomën Kombëtare të Noterëve dhe mungesa e përmbushjes së detyrimit të trajnimit pranë Dhomës Kombëtare të Noterisë.
5. Mënyra e përpilimit të akteve dhe kontratave noteriale, pa përcaktuar në to koordinatat e llogarisë bankare të tjetërsimit të noterit dhe mos paraqitja pranë Bordi Disiplinor e mandat pagesave përkatëse, dokumentacion i kërkuar nga Bordi me shkresën e dt. (•), ngrenë dyshime mbi përdorimin efektiv të llogarisë së tjetërsimit për pagesat e transaksioneve.
6. Edhe sjellja tërësore e mbajtur nga noteri gjatë hetimit dhe procedimit disiplinor pranë Bordit, duke iu shmangur ballafaqimit, pa shkaqe objektive (përkundrazi, duke pretenduar probleme shëndetësore dhe dërguar bileta udhëtimi me autenticitet të dyshimtë pranë Bordit), si dhe duke mos paraqitur, pavarësisht kërkesave të shumta të Bordit, asnjë dokumentacion në mbështetje të pretendimeve të tij, cënon besimin te figura e noterit, përveç se vërteton mungesën e argumenteve lidhur me shkeljet e evidentuara nga Ministria e Drejtësisë gjatë inspektimit të saj, si dhe .

18. Lidhur me natyrën e shkeljeve Bordi vlerëson se, në mënyrë të veçantë, shkeljet e kryera nga Noteri në përpilimin e kontratave për kalimin e pasurive të paluajtshme janë shkelje veçanërisht të rënda. Mangësitë e konstatuara në identifikimin e pasurive, verifikimin e pronësisë dhe shënimin e verifikimeve të kryera, mungesa e referimit të llogarisë së tjetërsimit dhe e raportimit të transaksioneve të dyshimta janë shkelje të përsëritura në kohë që paraqesin rrezikun konkret të verifikimit të pasojave për blerësit dhe palët e treta që gëzojnë të drejta pasurore, përveç se përbëjnë mos përmbushje të detyrimeve ligjore në kuadër të luftës kundër informalitetit dhe pastrimit të parave.

19. Me veprimet dhe mosveprimet e tij, Noteri ka shkelur legjislacionin që rregullon veprimtarinë noteriale në mënyrë sistematike, duke cënuar rëndë standardet profesionale dhe besimin e publikut.

##### PËR KËTO ARSYE:

Bordi Disiplinor, Dhoma Kombëtare e Noterisë, mbështetur në nenin 51 të Ligjit Nr. 110/2018 “Për Noterinë”, i ndryshuar, dhe nenin 11 të Urdhrit të Ministrit të Drejtësisë Nr. 170 datë 10.06.2020 “Për miratimin e rregullores dhe skemën e kompensimit dhe funksionimin e Bordit Disiplinor”

**VENDOSI:**

1. Pranimin e kërkesës të Ministrisë së Drejtësisë për fillimin e procedimit disiplinor ndaj Noterit (•).
2. Marrjen e masës disiplinore “heqje përfundimtare e licencës për ushtrimin e profesionit të noterit”, ndaj Noterit (•), në zbatim të shkronjës “dh”, të pikës 2, të nenit 26, të Ligjit nr.110/2018 “Për noterinë”, i ndryshuar,.
3. Ngarkohet Ministria e Drejtësisë për nxjerrjen e urdhrit përkatës për zbatimin e këtij vendimi, duke parashikuar modalitetet për zbatimin e tij.
4. Ngarkohet Dhoma Kombëtare e Noterisë, që në kuptim të nenit 54 dhe 55 të Ligjit Nr. 110/2018 “Për Noterinë”, i ndryshuar, të bëjë publikimin e këtij vendimi dhe ta regjistrojë atë në regjistrin e masave disiplinore.
5. Kundër këtij vendimi lejohet ankim në Gjykatën Administrative të Shkallës së Parë te Juridiksionit te Përgjithshëm Tiranë, brenda 45 ditëve nga e nesërmja e njoftimit të këtij vendimi.

U shpall sot, më datë (•), në Tiranë.

**Bordi Disiplinor**

**Dhoma Kombëtare e Noterisë**

**Jonida Gaba Irena Laha**

**Kryetare Anëtare**

**Merita Prifti Elsonida Rama**

 **Anëtare Anëtare**